ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 47 2540 เรื่อง หลักเกณฑ์ เงื่อนไข และวิธีการในการให้ความเห็นชอบ ผู้จัดการกองทุนรวมอสังหาริมทรัพย์ อาศัยอํานาจตามความในข้อ 16/1 แห่งประกาศคณะกรรมการกํากับหลักทรัพย์และ ตลาดหลักทรัพย์ ที่ กน. 11/2560 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม อสังหาริมทรัพย์ ลงวันที่ 21 กุมภาพันธ์ พ.ศ. 2540 ซึ่งแก้ไขเพิ่มเติมโดยประกาศคณะกรรมการกํากับ หลักทรัพย์และตลาดหลักทรัพย์ ที่ กน. 41/2540 เรื่อง หลักเกณฑ์ เงื่อนไข และวิธีการจัดตั้งและ จัดการกองทุนรวมอสังหาริมทรัพย์ (ฉบับที่ 3) ลงวันที่ 28 พฤศจิกายน พ.ศ. 2540 สํานักงาน คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "ผู้จัดการกองทุนรวมอสังหาริมทรัพย์" หมายความว่า ผู้ที่ทําหน้าที่ดังต่อไปนี้(1) ผู้ตัดสินใจซื้อ เช่า จําหน่าย หรือโอนสิทธิการเช่าอสังหาริมทรัพย์ของกองทุนรวม อสังหาริมทรัพย์ ทั้งนี้ ไม่รวมถึงผู้ถือหน่วยลงทุนหรือผู้ได้รับมอบหมายจากผู้ถือหน่วยลงทุนที่เป็น ผู้ตัดสินใจตามที่ระบุไว้ในโครงการ(2) ผู้คัดเลือกหรือเสนอให้ผู้ที่ได้รับยกเว้นตาม (1) ตัดสินใจซื้อ เช่า จําหน่าย หรือ โอนสิทธิการเช่าอสังหาริมทรัพย์ของกองทุนรวมอสังหาริมทรัพย์""กองทุนรวมอสังหาริมทรัพย์" หมายความว่า กองทุนรวมอสังหาริมทรัพย์ที่บริษัท จัดการจัดตั้งขึ้นโดยมีวัตถุประสงค์หลักเพื่อจําหน่ายหน่วยลงทุนแก่บุคคลทั่วไปหรือแก่ผู้ลงทุนสถาบัน และนําเงินที่ได้จากการจําหน่ายหน่วยลงทุนไปซื้อหรือเช่าอสังหาริมทรัพย์และจัดหาผลประโยชน์จาก อสังหาริมทรัพย์ดังกล่าว"ผู้ลงทุนสถาบัน" หมายความว่า ผู้ลงทุนประเภทสถาบันหรือที่มีลักษณะเฉพาะตาม ข้อ 7(3)(ก) ถึง (ณ) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 13/2539 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 12 กันยายน พ.ศ. 2539"ธุรกิจอสังหาริมทรัพย์ หมายความว่า ธุรกิจที่มีรายได้หลักจากการรับเหมาก่อสร้าง การพัฒนาที่ดิน การสร้างที่อยู่อาศัย อาคารพาณิชย์ หรืออาคารชุดเพื่อจําหน่าย การจัดหา จําหน่าย ให้เช่า ให้เช่าซื้อ หรือเป็นตัวแทนหรือนายหน้าเกี่ยวกับที่ดิน ที่อยู่อาศัย อาคารพาณิชย์ หรืออาคารชุด รวมทั้งการให้คําปรึกษาและการให้บริการด้านสถาปัตยกรรม มัณฑณศิลป์ และวิศวกรรมเกี่ยวกับการก่อสร้าง และการตกแต่ง"ผู้บริหาร" หมายความว่า กรรมการ ผู้จัดการ รองผู้จัดการ ผู้ช่วยผู้จัดการ ผู้จัดการฝ่าย และให้หมายความรวมถึงผู้ดํารงตําแหน่งเทียบเท่าที่เรียกชื่ออย่างอื่น"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจ หลักทรัพย์ประเภทการจัดการกองทุนรวม"ผู้จัดการกองทุนรวม" หมายความว่า ผู้จัดการกองทุนรวมตามประกาศคณะกรรมการ กํากับหลักทรัพย์และตลาดหลักทรัพย์ ที่ กก. 1/2539 เรื่อง หลักเกณฑ์ เงื่อนไข และวิธีการจัดการกองทุนรวม ลงวันที่ 16 มกราคม พ.ศ. 2539"ผู้จัดการกองทุนส่วนบุคคล หมายความว่า ผู้ที่ได้รับการขึ้นทะเบียนหรือได้รับ ความเห็นชอบเป็นผู้จัดการกองทุนส่วนบุคคล ตามประกาศสํานักงานว่าด้วยหลักเกณฑ์ เงื่อนไข และวิธีการ ในการให้ความเห็นชอบผู้จัดการกองทุนส่วนบุคคล"สถาบันการเงิน" หมายความว่า สถาบันการเงินตามกฎหมายว่าด้วยดอกเบี้ยเงินให้กู้ยืม ของสถาบันการเงิน"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและ จดทะเบียนกับสํานักงาน โดยมีวัตถุประสงค์เพื่อส่งเสริมและพัฒนาธุรกิจหลักทรัพย์ประเภทที่เกี่ยวกับ การจัดการลงทุน และได้รับความเห็นชอบจากสํานักงานเพื่อดําเนินการใด ๆ ตามประกาศนี้และ ประกาศที่เกี่ยวข้อง"สํานักงาน" หมายความว่า สํานักงานคณะกรรมการกํากับหลักทรัพย์และ ตลาดหลักทรัพย์ข้อ ๒ ผู้ที่จะได้รับความเห็นชอบเป็นผู้จัดการกองทุนรวมอสังหาริมทรัพย์ต้องมีคุณสมบัติ ดังต่อไปนี้(1) บรรลุนิติภาวะ (2) มีประสบการณ์ในการจัดการธุรกิจอสังหาริมทรัพย์เป็นระยะเวลาไม่น้อยกว่าห้าปี (3) ไม่เป็นพนักงานประจําหรือผู้บริหารที่มีอํานาจในการจัดการของบริษัทจัดการอื่น(4) ไม่เป็นผู้จัดการกองทุนรวมหรือผู้จัดการกองทุนรวมอสังหาริมทรัพย์ของบริษัท จัดการอื่น หรือผู้จัดการกองทุนส่วนบุคคลของบริษัทอื่นในกรณีมีเหตุจําเป็นและสมควร สํานักงานอาจผ่อนผันคุณสมบัติดังกล่าวได้ข้อ ๓ ผู้ที่จะได้รับความเห็นชอบเป็นผู้จัดการกองทุนรวมอสังหาริมทรัพย์ต้องไม่มี ลักษณะต้องห้ามดังต่อไปนี้(1) เป็นหรือเคยเป็นบุคคลล้มละลาย(2) เคยได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่ กระทําโดยทุจริต(3) เคยเป็นผู้บริหารของสถาบันการเงินที่ถูกเพิกถอนใบอนุญาต เว้นแต่ได้รับยกเว้น จากสํานักงาน(4) เคยถูกสั่งถอดถอนจากการเป็นผู้บริหารของสถาบันการเงิน(5) เคยถูกสั่งเพิกถอนการให้ความเห็นชอบเป็นผู้จัดการกองทุนรวมหรือผู้จัดการ กองทุนส่วนบุคคล เว้นแต่เหตุแห่งการเพิกถอนนั้นเนื่องมาจากการไม่เข้าอบรมความรู้ทั่วไปเกี่ยวกับ กฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณในการประกอบ วิชาชีพที่จัดโดยสมาคม(6) เคยถูกสั่งเพิกถอนการให้ความเห็นชอบเป็นผู้จัดการกองทุนรวมอสังหาริมทรัพย์(7) เคยถูกไล่ออก ปลดออก หรือให้ออกจากสถาบันการเงินใดเนื่องจากการกระทํา ทุจริตในสถาบันการเงินนั้น(8) มีประวัติการทํางานอันส่อไปในทางไม่สุจริต(9) มีประวัติการบริหารงานอันเป็นเหตุให้เกิดการกระทําความผิดตามกฎหมายว่าด้วย การธนาคารพาณิชย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิต ฟองซิเอร์ หรือกฎหมายว่าด้วยหลักทรัพย์และตลาดหลักทรัพย์ หลายครั้ง หรือที่เป็นความผิดร้ายแรง อันแสดงถึงการขาดความรับผิดชอบหรือความรอบคอบในการบริหารงาน(10) เป็นผู้อยู่ในระหว่างถูกกระทรวงการคลัง ธนาคารแห่งประเทศไทย สํานักงาน หรือตลาดหลักทรัพย์แห่งประเทศไทยกล่าวโทษ ร้องทุกข์ ฟ้องร้อง หรืออยู่ในระหว่างถูกดําเนินคดี เนื่องจากการกล่าวโทษหรือร้องทุกข์ดังกล่าว ในความผิดที่บัญญัติไว้หรือความผิดที่อาจดําเนินการได้ตาม กฎหมายว่าด้วยการธนาคารพาณิชย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจ เครดิตฟองซิเอร์ กฎหมายว่าด้วยหลักทรัพย์และตลาดหลักทรัพย์ หรือกฎหมายว่าด้วยการกู้ยืมเงินที่เป็น การฉ้อโกงประชาชน(11) มีลักษณะต้องห้ามอย่างอื่นตามที่สํานักงานประกาศกําหนดข้อ ๔ ในการขอความเห็นชอบผู้จัดการกองทุนรวมอสังหาริมทรัพย์ ให้บริษัทจัดการ ยื่นขอความเห็นชอบบุคคลที่บริษัทจัดการจะแต่งตั้งให้ปฏิบัติหน้าที่เป็นผู้จัดการกองทุนรวมอสังหาริมทรัพย์ ต่อสํานักงานพร้อมหนังสือรับรองของบริษัทจัดการว่าบุคคลดังกล่าวมีคุณสมบัติตามข้อ 2 และไม่มีลักษณะ ต้องห้ามตามข้อ 3ข้อ ๕ ในการจัดการกองทุนรวมอสังหาริมทรัพย์ ผู้จัดการกองทุนรวมอสังหาริมทรัพย์ต้อง(1) ปฏิบัติตามกฎหมายและประกาศเกี่ยวกับการจัดการกองทุนรวมอสังหาริมทรัพย์ รวมทั้งเงื่อนไขอื่นตามที่สํานักงานกําหนด(2) ปฏิบัติหน้าที่ด้วยความรับผิดชอบ โดยใช้ความรู้ ความสามารถ และความระมัดระวัง ตามสมควรเยี่ยงผู้ประกอบวิชาชีพ และต้องคํานึงถึงผลประโยชน์ของกองทุนรวมอสังหาริมทรัพย์เป็นสําคัญ(3) ไม่เปิดเผยข้อมูลการลงทุนของกองทุนรวมอสังหาริมทรัพย์ที่ล่วงรู้มาเนื่องจากการ ปฏิบัติหน้าที่ เว้นแต่เป็นการเปิดเผยตามหน้าที่ ตามกฎหมาย หรือเป็นการเปิดเผยเพื่อประโยชน์ต่อระบบ สถาบันการเงินหรือประชาชน(4) ไม่ช่วยเหลือหรือสนับสนุนการกระทําความผิดตามกฎหมายและประกาศที่เกี่ยวข้อง หรือการกระทําอันเป็นความผิดเกี่ยวกับทรัพย์โดยทุจริต(5) ไม่กระทําการใด ๆ อันมีลักษณะที่อาจก่อให้เกิดความขัดแย้งทางผลประโยชน์ต่อ กองทุนรวมอสังหาริมทรัพย์ตามที่สํานักงานกําหนดข้อ ๖ ในกรณีที่ปรากฏในภายหลังว่าผู้ได้รับความเห็นชอบเป็นผู้จัดการกองทุนรวม อสังหาริมทรัพย์รายใดขาดคุณสมบัติตามข้อ 2 หรือมีลักษณะต้องห้ามตามข้อ 3 สํานักงานมีอํานาจสั่งให้ บุคคลดังกล่าวแก้ไขคุณสมบัติภายในระยะเวลาที่สํานักงานกําหนด หรือสั่งเพิกถอนการให้ความเห็นชอบ ที่ได้ให้ไว้แล้วได้ข้อ ๗ ในกรณีที่ผู้จัดการกองทุนรวมอสังหาริมทรัพย์ฝ่าฝืนหรือไม่ปฏิบัติตามข้อ 5 สํานักงานมีอํานาจดําเนินการดังต่อไปนี้(1) ตักเตือน (2) สั่งพักการให้ความเห็นชอบเป็นระยะเวลาตามที่สํานักงานเห็นสมควร(3) เพิกถอนการให้ความเห็นชอบข้อ 8 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 16 ธันวาคม พ.ศ. 2540 (นายปกรณ์ มาลากุล ณ อยุธยา)เลขาธิการ สํานักงานคณะกรรมการกํากับหลักทรัพย์และตลาดหลักทรัพย์